Република Србија

ОШ „Свети Сава“

Дел. бр. 05-51/14

30.03.2018.

Аранђеловац

На основу чл.119. ст. 1. тач.1. Закона о основама система образовања и васпитања („Службени гласннк РС“, бр. 88/17), Школски одбор ОШ „Свети Сава“ Аранђеловац, на седници одржаној дана 30.03.2018. године, донео је

**П О С Л О В Н И К**

**о раду Ученичког парламента**

**ОШ „Свети Сава“ Аранђеловац**

**Члан 1.**

Овим Пословником уређује се начин рада и одлучивања Ученичког парламента ОШ „Свети Са-ва“ Аранђеловац (у даљем тексту: Школа), који сачињавају по два представника шест одељења ученика VII и VIII разреда (у даљем тексту: Парламент).

**Члан 2.**

Парламент има дванаест чланова. Представници одељења се бирају на почетку сваке школске године, на часу одељењског старешине.

**Члан 3.**

Председник, заменик председника и записничар се бирају на првој седници Парламента на по-четку сваке школске године.

Председник председава седницама Параламента, а у његовом одсуству заменик председника.

**Члан 4.**

Седнице парламената се одржавају према Плану и програму рада Парламента за сваку школску годину (који је саставни део Годишњег плана рада школе).

**Члан 5.**

Дневни ред седнице припремају стручни сарданици - педагог и психолог заједно са наставници-ма, који су у Годишњем плану рада школе задужени за помоћ у раду Ученичког парламента и који присуствују седницама.

**Члан 6.**

При састављању предлога дневног реда треба обратити пажњу на следеће:

1. да се у дневни ред унесу првенствено она питања за која је Законом утврђено да спадају у надлежност Ученичког парламента, а остала питања само ако за то постоје одређене пот-ребе,
2. да дневни ред обухвати она питања која су у моменту одржавања седнице најактуелнија за рад Парламента и Школе.

**Члан 7.**

Седнице Парламента се заказују најкасније три дана пре оржавања седнице, а ванредне седнице се могу заказати најмање 24 часа пре одржавања седнице.

**Члан 8.**

У обавештењу - позиву за седницу, обавезно се наводи дневни ред, дан, просторија и време почетка седнице. Обавештење се објављује на огласној табли за ученике и огласној табли у зборници.

Седницама могу, по позиву, да присуствују директор Школе, наставници, родитељи.

**Члан 9.**

Чланови Парламента су дужни да обавесте ученике својих одељења о раду Парламента.

**Члан 10.**

Гласање на седницама Парламента је јавно. Гласа се „за“, “против“ и „уздржан“ дизањем руке.

**Члан 11.**

За време седнице чланови Парламента се морају међусобно уважавати и свако мишљење се мора поштовати, о чему се старају председник и стручни сарадници - педагог и психолог.

**Члан 12.**

Сваки члан Парламента има право да предложи измене и допуне дневног реда и о њима се мора одлучивати пре преласка на дневни ред.

**Члан 13.**

На седници Парламента бавезно се води записник, који потписују председник и записничар. Записник садржи редни број седнице, школску годину, датум, време и место одржавања седни-це, имена присутних и одсутних чланова, постојање кворума за рад, дневни ред, одлуке и зак-ључке о појединим тачкама дневног реда са бројем гласова (за, против, уздржан).

Записници се чувају у канцеларији педагога и психолога.

**Члан 14.**

Ступањем на снагу овог Пословника престаје да важи Пословник, дел. бр. 09-196/11 од 20.12.2013.године.

**Члан 15.**

Овај Пословник ступа на снагу осмог дана од дана објављивања на огласној табли Школе.

ПРЕДСЕДНИК ШКОЛСКОГ ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_

Драгојло Николић, с.р.

-Пословник је објављен на огласној табли школе,

дана 30.03.2018. године, а ступио је на снагу дана

07.04.2018.године.

Секретар школе